CELEX: 22019D0940
Language: mt
Date: 2017-05-16 00:00:00
Title: Deċiżjoni Nru 2/2017 tal-Kumitat Konġunt tal-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji tas-16 ta' Mejju 2017 li temenda d-dispożizzjonijiet tal-Appendiċi II tal-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji bl-introduzzjoni ta' possibbiltà ta' rifużjoni tad-dazju u ta' akkumulazzjoni sħiħa fil-kummerċ koperti mill-Ftehim dwar il-Kummerċ Ħieles tal-Ewropa Ċentrali (CEFTA) li jinvolvi r-Repubblika tal-Moldova u l-parteċipanti fil-Proċess ta' Stabbilizzazzjoni u ta' Assoċjazzjoni tal-Unjoni Ewropea [2019/940]

7.6.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 149/76
               
            
         DEĊIŻJONI Nru 2/2017 TAL-KUMITAT KONĠUNT TAL-KONVENZJONI REĠJONALI DWAR IR-REGOLI PREFERENZJALI TAL-ORIĠINI PAN-EWRO-MEDITERRANJI
         tas-16 ta' Mejju 2017
         li temenda d-dispożizzjonijiet tal-Appendiċi II tal-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji bl-introduzzjoni ta' possibbiltà ta' rifużjoni tad-dazju u ta' akkumulazzjoni sħiħa fil-kummerċ koperti mill-Ftehim dwar il-Kummerċ Ħieles tal-Ewropa Ċentrali (CEFTA) li jinvolvi r-Repubblika tal-Moldova u l-parteċipanti fil-Proċess ta' Stabbilizzazzjoni u ta' Assoċjazzjoni tal-Unjoni Ewropea [2019/940]
         IL-KUMITAT KONĠUNT,
         Wara li kkunsidra l-Konvenzjoni Reġjonali dwar ir-regoli preferenzjali tal-oriġini Pan-Ewro-Mediterranji (1),
         Billi:
         
                     (1)
                  
                  
                     L-Artikolu 1(2) tal-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji (“il-Konvenzjoni”) jistipula li l-Appendiċi II jistabbilixxi dispożizzjonijiet speċjali li huma applikabbli bejn ċerti Partijiet Kontraenti u li jidderogaw mid-dispożizzjonijiet stabbiliti fl-Appendiċi I.
                  
               
                     (2)
                  
                  
                     L-Artikolu 1 tal-Appendiċi II tal-Konvenzjoni jistipula li fil-kummerċ bilaterali ta' bejniethom, il-Partijiet Kontraenti jistgħu japplikaw dispożizzjonijiet speċjali li jidderogaw mid-dispożizzjonijiet stabbiliti fl-Appendiċi I u li dawk id-dispożizzjonijiet ikunu stipulati fl-Annessi tal-Appendiċi II.
                  
               
                     (3)
                  
                  
                     Ir-Repubblika tas-Serbja li qed tippresiedi s-sottokumitat tas-CEFTA dwar id-dwana u r-regoli tal-oriġini fil-qafas tal-Ftehim dwar il-Kummerċ Ħieles tal-Ewropa Ċentrali (CEFTA) li jinvolvi r-Repubblika tal-Moldova u l-parteċipanti fil-Proċess ta' Stabilizzazzjoni u ta' Assoċjazzjoni tal-Unjoni Ewropea (minn hawn 'il quddiem “l-Istati Parti tas-CEFTA”), għarrfet lis-segretarjat tal-Kumitat Konġunt tal-Konvenzjoni dwar id-Deċiżjoni Nru 3/2015 tal-Kumitat Konġunt tal-Ftehim dwar il-Kummerċ Ħieles tal-Ewropa Ċentrali tas-26 ta' Novembru 2015 li tintroduċi l-possibilità ta' rifużjoni tad-dazju u ta' akkumulazzjoni sħiħa fil-kummerċ bejn ir-Repubblika ta' Moldova u l-parteċipanti fil-Proċess ta' Stabilizzazzjoni u ta' Assoċjazzjoni tal-Unjoni Ewropea fil-qafas tas-CEFTA.
                  
               
                     (4)
                  
                  
                     L-Artikolu 4(3)(a) tal-Konvenzjoni jipprevedi li l-Kumitat Konġunt jeħtieġ jadotta l-emendi tal-Konvenzjoni, inklużi l-emendi tal-Appendiċi.
                  
               ADOTTA DIN ID-DEĊIŻJONI:
         
            Artikolu 1
            L-Appendiċi II tal-Konvenzjoni, li jistipula d-derogi mid-dispożizzjonijiet tal-Appendiċi I tal-Konvenzjoni, huwa emendat u kkumplimentat bl-Annessi XIII, G u H fl-Appendiċi II tal-Konvenzjoni, stabbiliti fl-Annessi ta' din id-Deċiżjoni.
         
         
            Artikolu 2
            L-Annessi XIII, G u H tal-Appendiċi II tal-Konvenzjoni, stabbiliti fl-Annessi ta' din id-Deċiżjoni, jispeċifikaw il-kundizzjonijiet għall-applikazzjoni tal-projbizzjoni tar-rifużjoni tad-dazju u akkumulazzjoni sħiħa fil-kummerċ bejn l-Istati Parti tas-CEFTA.
         
         
            Artikolu 3
            L-Annessi għandhom jifformaw parti integrali minn din id-Deċiżjoni.
         
         
            Artikolu 4
            Din id-Deċiżjoni għandha tidħol fis-seħħ fid-data tal-adozzjoni tagħha mill-Kumitat Konġunt.
            Id-data tal-applikazzjoni għandha tkun l-1 ta' Lulju 2019.
         
         
            Magħmul fi Brussell, is-16 ta' Mejju 2017.
            
               
                  Għall-Kumitat Konġunt
               
               
                  Il-President
               
               Péter KOVÀCS
            
         
         
            (1)  ĠU L 54, 26.2.2013, p. 4.
      
      
         
            ANNESS I
            Fl-Appendiċi II tal-Konvenzjoni, jiżdied l-Anness XIII li ġej:
            
               
                  
                     “ANNESS XIII
                     
                        Il-kummerċ kopert mill-Ftehim dwar il-Kummerċ Ħieles tal-Ewropa Ċentrali (CEFTA) li jinvolvi r-Repubblika tal-Moldova u l-parteċipanti fil-Proċess ta' Stabbilizzazzjoni u ta' Assoċjazzjoni tal-Unjoni Ewropea
                     
                     
                        Artikolu 1
                        Esklużjonijiet minn akkumulazzjoni tal-oriġini
                        Il-prodotti li jkunu kisbu l-oriġini tagħhom permezz tal-applikazzjoni tad-dispożizzjonijiet maħsubin f'dan l-Anness għandhom jiġu esklużi mill-akkumulazzjoni kif imsemmi fl-Artikolu 3 tal-Appendiċi I.
                     
                     
                        Artikolu 2
                        Akkumulazzjoni tal-oriġini
                        Bl-għan li jiġi implimentat l-Artikolu 2(1)(b) tal-Appendiċi I, ħidma jew ipproċessar imwettqin fir-Repubblika tal-Moldova jew mill-parteċipanti fil-Proċess ta' Stabilizzazzjoni u ta' Assoċjazzjoni tal-Unjoni Ewropea (“l-Istati Parti tas-CEFTA”), għandhom jitqiesu li twettqu fi kwalunkwe Stat Parti tas-CEFTA meta l-prodotti miksubin tkun saritilhom ħidma jew ipproċessar sussegwenti fl-Istat Parti tas-CEFTA kkonċernat. Fil-każ fejn, skont din id-dispożizzjoni, il-prodotti oriġinarji jinkisbu f'żewġ Partijiet ikkonċernati jew aktar, għandhom jitqiesu li joriġinaw fi Stat Parti tas-CEFTA kkonċernat fil-każ biss li x-xogħol jew l-ipproċessar imur lil hinn mill-operazzjonijiet imsemmijin fl-Artikolu 6 tal-Appendiċi I.
                     
                     
                        Artikolu 3
                        Provi tal-oriġini
                        
                           1.   Mingħajr preġudizzju għall-Artikolu 16(4) u (5) tal-Appendiċi I, l-awtoritajiet doganali ta' Stat Parti tas-CEFTA għandhom joħorġu ċertifikat tal-moviment EUR.1 jekk il-prodotti kkonċernati jkunu jistgħu jitqiesu bħala prodotti li joriġinaw fi Stat Parti tas-CEFTA, b'applikazzjoni tal-akkumulazzjoni msemmija fl-Artikolu 2 ta' dan l-Anness, u jkunu jissodisfaw ir-rekwiżiti l-oħrajn tal-Appendiċi I.
                        
                        
                           2.   Mingħajr preġudizzju għall-Artikolu 21(2) u (3) tal-Appendiċi I, tista' ssir dikjarazzjoni tal-oriġini jekk il-prodotti kkonċernati jkunu jistgħu jitqiesu bħala prodotti li joriġinaw fi Stat Parti tas-CEFTA, b'applikazzjoni tal-akkumulazzjoni msemmija fl-Artikolu 2 ta' dan l-Anness, u jkunu jissodisfaw ir-rekwiżiti l-oħrajn tal-Appendiċi I.
                        
                     
                     
                        Artikolu 4
                        Dikjarazzjonijiet tal-fornitur
                        
                           1.   Meta jinħareġ ċertifikat tal-moviment EUR.1 jew issir dikjarazzjoni tal-oriġini fi Stat Parti tas-CEFTA għall-prodotti oriġinarji li waqt il-manifattura tagħhom, ikunu intużaw oġġetti ġejjin minn Stati Parti oħrajn tas-CEFTA li jkunu għaddew minn ħidma jew ipproċessar f'dawn l-Istati Parti mingħajr ma jkunu kisbu status oriġinarju preferenzjali, għandha titqies id-dikjarazzjoni tal-fornitur mogħtija għal dawk l-oġġetti skont dan l-Artikolu.
                        
                        
                           2.   Id-dikjarazzjoni tal-fornitur imsemmija fil-paragrafu 1 ta' dan l-Artikolu, għandha sservi ta' evidenza għall-ħidma jew l-ipproċessar imwettqin fl-Istati Parti tas-CEFTA mill-oġġetti kkonċernati, bl-għan li jiġi ddeterminat jekk il-prodotti li waqt il-manifattura tagħhom jintużaw dawk l-oġġetti, jistgħux jitqiesu bħala prodotti li joriġinaw fl-Istati Parti tal-CEFTA jew jissodisfawx ir-rekwiżiti l-oħra tal-Appendiċi I.
                        
                        
                           3.   Ħlief fil-każijiet previsti fil-paragrafu 4 ta' dan l-Artikolu, għandha ssir dikjarazzjoni tal-fornitur separata mill-fornitur għal kull konsenja tal-oġġetti fl-għamla preskritta fl-Anness G ta' dan l-Appendiċi, fuq karta mehmuża mal-fattura, man-nota tal-konsenja jew ma' kwalunkwe dokument kummerċjali ieħor li jiddeskrivi l-oġġetti kkonċernati f'biżżejjed dettall biex ikunu jistgħu jiġu identifikati.
                        
                        
                           4.   Meta fornitur iforni regolarment lil klijent partikolari b'oġġetti li għalihom il-ħidma jew l-ipproċessar imwettqin fl-Istati Parti tas-CEFTA ikun mistenni li jibqgħu kostanti għal perjodu konsiderevoli ta' żmien, jista' jipprovdi dikjarazzjoni tal-fornitur unika li tkopri l-konsenji sussegwenti ta' dawk l-oġġetti (“dikjarazzjoni tal-fornitur għal terminu twil”).
                           Normalment, dikjarazzjoni tal-fornitur għal terminu twil tista' tkun valida għal perjodu ta' sena mid-data li ssir id-dikjarazzjoni. L-awtorità doganali tal-Istat Parti tas-CEFTA fejn issir id-dikjarazzjoni, tistabbilixxi l-kundizzjonijiet li taħthom jistgħu jintużaw perjodi itwal.
                           Id-dikjarazzjoni tal-fornitur għal terminu twil għandha ssir mill-fornitur fl-għamla preskritta fl-Anness H ta' dan l-Appendiċi u għandha tiddeskrivi l-oġġetti kkonċernati f'biżżejjed dettall biex ikunu jistgħu jiġu identifikati. Għandha tingħata lill-klijent ikkonċernat qabel ma jiġi fornut bl-ewwel konsenja tal-oġġetti koperti minn dik id-dikjarazzjoni jew flimkien mal-ewwel konsenja.
                           Il-fornitur għandu jinforma minnufih lill-klijent tiegħu jekk id-dikjarazzjoni tal-fornitur għal terminu twil ma tkunx għadha applikabbli għall-oġġetti fornuti.
                        
                        
                           5.   Id-dikjarazzjonijiet tal-fornitur imsemmija fil-paragrafi 3 u 4 ta' dan l-Artikolu, għandhom ikunu ttajpjati jew stampati bl-Ingliż, skont id-dispożizzjonijiet tal-liġi nazzjonali tal-Istat Parti tas-CEFTA fejn tkun saret id-dikjarazzjoni, u għandu jkollhom il-firma oriġinali tal-fornitur fil-manuskritt. Id-dikjarazzjoni tista' ssir ukoll bil-miktub; f'dan il-każ, għandha tinkiteb bil-linka f'karattri stampati.
                        
                        
                           6.   Il-fornitur li jagħmel id-dikjarazzjoni għandu jkun lest li fi kwalunkwe ħin, fuq talba tal-awtorità doganali tal-Istat Parti tas-CEFTA fejn issir id-dikjarazzjoni, jissottometti id-dokumenti kollha xierqa li jippruvaw li l-informazzjoni mogħtija f'dik id-dikjarazzjoni hija korretta.
                        
                     
                     
                        Artikolu 5
                        Dokumenti ta' sostenn
                        Id-dikjarazzjonijiet tal-fornitur li jippruvaw li l-ħidma jew l-ipproċessar imwettqin fl-Istati Partijiet tas-CEFA minn materjali użati, li jsiru f'wieħed minn dawk l-Istati Parti, għandhom jiġu trattati bħala dokument imsemmi fl-Artikoli 16(3) jew 21(5) tal-Appendiċi I u l-Artikolu 4(6) ta' dan l-Anness, użati bl-għan li jippruvaw li dawk il-prodotti koperti minn ċertifikat tal-moviment EUR.1 jew dikjarazzjoni tal-oriġini, jistgħu jitqiesu bħala prodotti li joriġinaw fi Stat Parti tas-CEFTA u li jissodisfaw ir-rekwiżiti l-oħrajn tal-Appendiċi I.
                     
                     
                        Artikolu 6
                        Żamma tad-dikjarazzjonijiet tal-fornitur
                        Il-fornitur li jagħmel id-dikjarazzjoni tal-fornitur għandu jżomm il-kopji tad-dikjarazzjoni u tal-fatturi, in-noti tal-konsenja jew dokumenti kummerċjali oħra li tkun mehmuża magħhom dik id-dikjarazzjoni, kif ukoll id-dokumenti msemmija fl-Artikolu 4(6) ta' dan l-Anness, għal mill-inqas tliet snin.
                        Il-fornitur li jagħmel id-dikjarazzjoni tal-fornitur għal terminu twil għandu jżomm il-kopji tad-dikjarazzjoni u tal-fatturi, in-noti tal-konsenja jew dokumenti kummerċjali oħra li jikkonċernaw l-oġġetti koperti minn dik id-dikjarazzjoni mibgħuta lill-klijent ikkonċernat, kif ukoll id-dokumenti msemmija fl-Artikolu 4(6) ta' dan l-Anness, għal mill-inqas tliet snin. Dak il-perjodu għandu jibda mid-data ta' skadenza tal-validità tad-dikjarazzjoni tal-fornitur għal terminu twil.
                     
                     
                        Artikolu 7
                        Kooperazzjoni amministrattiva
                        Mingħajr preġudizzju għall-Artikoli 31 u 32 tal-Appendiċi I, sabiex tiġi żgurata l-applikazzjoni kif suppost ta' dan l-Anness, l-Istati Parti tas-CEFTA, permezz tal-awtoritajiet doganali kompetenti, għandhom jassistu lil xulxin fil-verifika tal-awtentiċità taċ-ċertifikati tal-moviment EUR.1, id-dikjarazzjonijiet tal-oriġini jew id-dikjarazzjonijiet tal-fornitur, u l-korrettezza tal-informazzjoni mogħtija f'dawk id-dokumenti.
                     
                     
                        Artikolu 8
                        Verifika tad-dikjarazzjonijiet tal-fornitur
                        
                           1.   Il-verifiki sussegwenti tad-dikjarazzjonijiet tal-fornitur jew tad-dikjarazzjonijiet tal-fornitur għal terminu twil, jistgħu jitwettqu b'mod aleatorju jew kull meta l-awtorità doganali tal-Istat Parti tas-CEFTA fejn dawn id-dikjarazzjonijiet ikunu tqiesu biex jintuża ċertifikat tal-moviment EUR.1 jew biex issir dikjarazzjoni tal-oriġini, ikollha dubji raġonevoli dwar l-awtentiċità tad-dokument jew il-korrettezza tal-informazzjoni mogħtija fih.
                        
                        
                           2.   Għall-għanijiet tal-implimentazzjoni tad-dispożizzjonijiet tal-paragrafu 1 ta' dan l-Artikolu, l-awtorità doganali tal-Istat Parti tas-CEFTA msemmija fil-paragrafu 1 ta' dan l-Artikolu, għandha tirritorna d-dikjarazzjoni tal-fornitur jew id-dikjarazzjoni tal-fornitur għal terminu twil u l-fatturi, in-noti tal-konsenja jew dokumenti kummerċjali oħrajn li jikkonċernaw l-oġġetti koperti b'din id-dikjarazzjoni, lill-awtorità doganali tal-Istat Parti tas-CEFTA fejn tkun saret id-dikjarazzjoni, u fejn xieraq, tagħti r-raġunijiet tas-sustanza jew l-għamla tat-talba għall-verifika.
                           B'appoġġ għat-talba għal verifika sussegwenti, għandha tibgħat kwalunkwe dokument u informazzjoni li jkunu nkisbu, li jissuġġerixxu li l-informazzjoni mogħtija mid-dikjarazzjoni tal-fornitur jew mid-dikjarazzjoni tal-fornitur għal terminu twil mhijiex korretta.
                        
                        
                           3.   Il-verifika għandha titwettaq mill-awtorità doganali tal-Istat Parti tas-CEFTA fejn tkun saret id-dikjarazzjoni tal-fornitur jew id-dikjarazzjoni tal-fornitur għal terminu twil. Għal dak l-għan, għandu jkollha d-dritt li titlob kwalunkwe evidenza u li twettaq kwalunkwe spezzjoni tal-kontijiet tal-fornitur jew kwalunkwe verifika oħra li tqis xierqa.
                        
                        
                           4.   L-awtorità doganali li titlob il-verifika għandha tkun informata bir-riżultati ta' din il-verifika malajr kemm jista' jkun. Dawk ir-riżultati għandhom jindikaw b'mod ċar jekk l-informazzjoni mogħtija fid-dikjarazzjoni tal-fornitur jew fid-dikjarazzjoni tal-fornitur għal terminu twil hijiex korretta u jagħmluha possibbli li huma jiddeterminaw jekk u kemm din id-dikjarazzjoni tista' titqies għall-ħruġ ta' ċertifikat tal-moviment EUR.1 jew biex issir dikjarazzjoni tal-oriġini.
                        
                     
                     
                        Artikolu 9
                        Penali
                        Il-penali għandhom jiġu imposti fuq kwalunkwe persuna li tfassal, jew tikkawża t-tfassil, ta' dokument li jkun fih informazzjoni skorretta bl-għan li jinkiseb trattament preferenzjali għall-prodotti.
                     
                     
                        Artikolu 10
                        Projbizzjoni tar-rifużjoni tad-dazji doganali jew l-eżenzjoni minnhom
                        Il-projbizzjoni fil-paragrafu 1 tal-Artikolu 14 tal-Appendiċi I ma għandhiex tapplika fil-kummerċ bilaterali bejn l-Istati Parti tas-CEFTA.
                     
                  
               ”
         
      
      
         
            ANNESS II
            Fl-Appendiċi II tal-Konvenzjoni, jiżdied l-Anness G li ġej:
            
               
                  
                     “ANNESS G
                     
                        Id-dikjarazzjoni tal-fornitur għal oġġetti li tkun saritilhom ħidma jew ipproċessar fl-Istati Parti tas-CEFTA mingħajr ma jkunu kisbu status ta' oriġini preferenzjali
                     
                     Id-dikjarazzjoni tal-fornitur, li t-test tagħha qed jingħata hawn taħt, trid issir skont in-noti f'qiegħ il-paġna. Madankollu, in-noti f'qiegħ il-paġna ma għandhomx jiġu riprodotti.
                     
                        DIKJARAZZJONI TAL-FORNITUR
                     
                     għal oġġetti li tkun saritilhom ħidma jew ipproċessar fl-Istati Parti tas-CEFTA mingħajr ma jkunu kisbu status ta' oriġini preferenzjali
                     Jiena, is-sottoskritt, fornitur tal-oġġetti koperti bid-dokument mehmuż, niddikjara li:
                     
                                 1.
                              
                              
                                 Dawn il-materjali li ġejjin, li ma joriġinawx fl-Istati Parti tas-CEFTA, ġew użati fl-Istati Parti tas-CEFTA sabiex jiġu prodotti dawn l-oġġetti:
                                 
                                             Deskrizzjoni tal-oġġetti fornuti (1)
                                             
                                          
                                          
                                             Deskrizzjoni tal-materjali mhux oriġinarji użati
                                          
                                          
                                             Intestatura tal-materjali mhux oriġinarji użati (2)
                                             
                                          
                                          
                                             Valur tal-materjali mhux oriġinarji użati (3)
                                             
                                          
                                       
                                              
                                          
                                          
                                              
                                          
                                          
                                              
                                          
                                          
                                              
                                          
                                       
                                              
                                          
                                          
                                              
                                          
                                          
                                              
                                          
                                          
                                              
                                          
                                       
                                              
                                          
                                          
                                              
                                          
                                          
                                              
                                          
                                          
                                              
                                          
                                       
                                              
                                          
                                          
                                              
                                          
                                          
                                              
                                          
                                          
                                              
                                          
                                       
                                             
                                                Valur totali
                                             
                                          
                                          
                                              
                                          
                                       
                           
                                 2.
                              
                              
                                 Il-materjali l-oħra kollha użati fl-Istati Parti tas-CEFTA sabiex jiġu prodotti dawn l-oġġetti joriġinaw fl-Istati Parti tas-CEFTA.
                              
                           
                                 3.
                              
                              
                                 L-oġġetti li ġejjin saritilhom ħidma jew sarilhom ipproċessar barra minn Stat Parti tas-CEFTA skont l-Artikolu 11 tal-Appendiċi I tal-Konvenzjoni reġjonali dwar ir-regoli tal-oriġini preferenzjali pan-Ewro-Mediterranji u kisbu hemmhekk il-valur miżjud totali li ġej:
                                 
                                             Deskrizzjoni tal-oġġetti fornuti
                                             …
                                             …
                                             …
                                             …
                                          
                                          
                                             Valur miżjud totali miksub barra l-Istati Parti tas-CEFTA (4)
                                             
                                             …
                                             …
                                             …
                                             …
                                          
                                       
                                              
                                          
                                          
                                             …
                                             
                                                (Post u data)
                                             
                                             …
                                             …
                                             …
                                             
                                                (Indirizz u firma tal-fornitur; barra minn hekk, isem il-persuna li qed tiffirma d-dikjarazzjoni jrid jiġi indikat b'kitba ċara)
                                             
                                          
                                       
                           
               ”
            
               (1)  Meta l-fattura, in-nota tal-konsenja jew dokument kummerċjali ieħor li magħhom tkun mehmuża d-dikjarazzjoni jirreferu għal tipi differenti ta' oġġetti, jew għal oġġetti li ma jinkorporawx daqstant materjali mhux oriġinarji, il-fornitur għandu jagħmel distinzjoni ċara bejniethom.
            Eżempju:
            Id-dokument huwa relatat ma' mudelli differenti ta' mutur elettriku bl-intestatura 8501 li jeħtieġ jintużaw fil-manifattura tal-magni tal-ħasil bl-intestatura 8450. In-natura u l-valur tal-materjali mhux oriġinarji użati fil-manifattura ta' dawn il-muturi huma differenti għal kull mudell. Għalhekk, il-mudelli jridu jiġu differenzjati fl-ewwel kolonna u l-indikazzjonijiet fil-kolonni l-oħra jridu jingħataw b'mod separat għal kull wieħed mill-mudelli sabiex il-manifattur tal-magni tal-ħasil ikun jista' jagħmel valutazzjoni korretta tal-istatus oriġinarju tal-prodotti tiegħu skont liema mudell ta' mutur elettriku juża.
            
               (2)  L-indikazzjonijiet mitluba f'dawn il-kolonni jenħtieġ li jingħataw biss jekk ikun hemm bżonn.
            Eżempji:
            Ir-regola għall-ilbies tal-ex Kapitolu 62 tgħid li jista' jintuża ħajt mhux oriġinarju. Jekk manifattur ta' tali lbies fis-Serbja juża drapp li huwa importat mill-Montenegro li jkun inkiseb hemm minn insiġ ta' ħajt mhux oriġinarju, ikun biżżejjed għall-fornitur tal-Montenegro li fid-dikjarazzjoni tiegħu jiddeskrivi l-materjal mhux oriġinarju użat bħala ħajt, mingħajr il-ħtieġa li jindika l-intestatura u l-valur ta' dan il-ħajt.
            Produttur tal-ħadid bl-intestatura 7217 li jkun ipproduċieh minn vireg tal-ħadid mhux oriġinarji fit-tieni kolonna għandu jindika “vireg tal-ħadid”. Meta fil-produzzjoni ta' magna jkollu jintuża l-wajer, li għalih ir-regola tistabbilixxi limitu għal ċertu valur perċentwali għall-materjali mhux oriġinarji kollha użati, il-valur tal-vireg mhux oriġinarji jeħtieġ li jiġi indikat fit-tielet kolonna.
            
               (3)  “Valur tal-materjali” tfisser il-valur doganali fil-waqt tal-importazzjoni tal-materjali mhux oriġinarji użati, jew, jekk dan ma jkunx magħruf u ma jistax ikun aċċertat, l-ewwel prezz aċċertat imħallas għall-materjali f'wieħed mill-Istati Parti tas-CEFTA; Il-valur preċiż għal kull materjal mhux oriġinarju użat irid jingħata għal kull unità tal-oġġetti speċifikati fl-ewwel kolonna.
            
               (4)  “Valur miżjud totali” tfisser il-kostijiet kollha akkumulati barra mill-Istati Parti tas-CEFTA, inkluż il-valur tal-materjali kollha miżjuda hemmhekk. Il-valur miżjud totali preċiż miksub lil hinn mill-Istati Parti tas-CEFTA jrid jingħata għal kull unità tal-oġġetti speċifikati fl-ewwel kolonna.
         
      
      
         
            ANNESS III
            Fl-Appendiċi II tal-Konvenzjoni, jiżdied l-Anness H li ġej:
            
               
                  
                     “ANNESS H
                     
                        Id-dikjarazzjoni tal-fornitur għal terminu twil għal oġġetti li tkun saritilhom ħidma jew ipproċessar fl-Istati Parti tas-CEFTA mingħajr ma jkunu kisbu status ta' oriġini preferenzjali
                     
                     Id-dikjarazzjoni tal-fornitur għal terminu twil, li t-test tagħha qed jingħata hawn taħt, trid issir skont in-noti f'qiegħ il-paġna. Madankollu, in-noti f'qiegħ il-paġna ma għandhomx jiġu riprodotti.
                     
                        DIKJARAZZJONI TAl-FORNITUR GĦAL TERMINU TWIL
                     
                     għal oġġetti li tkun saritilhom ħidma jew ipproċessar fl-Istati Parti tas-CEFTA mingħajr ma jkunu kisbu status ta' oriġini preferenzjali
                     Jiena, is-sottoskritt, fornitur tal-oġġetti koperti b'dan id-dokument, li huma regolarment fornuti lil … (1), niddikjara li:
                     
                                 1.
                              
                              
                                 Il-materjali li ġejjin li ma joriġinawx fl-Istati Parti tas-CEFTA ġew użati fl-Istati Parti tas-CEFTA sabiex jiġu prodotti dawn l-oġġetti:
                                 
                                             Deskrizzjoni tal-oġġetti fornuti (2)
                                             
                                          
                                          
                                             Deskrizzjoni tal-materjali mhux oriġinarji użati
                                          
                                          
                                             Intestatura tal-materjali mhux oriġinarji użati (3)
                                             
                                          
                                          
                                             Valur tal-materjali mhux oriġinarji użati (4)
                                             
                                          
                                       
                                              
                                          
                                          
                                              
                                          
                                          
                                              
                                          
                                          
                                              
                                          
                                       
                                              
                                          
                                          
                                              
                                          
                                          
                                              
                                          
                                          
                                              
                                          
                                       
                                              
                                          
                                          
                                              
                                          
                                          
                                              
                                          
                                          
                                              
                                          
                                       
                                              
                                          
                                          
                                              
                                          
                                          
                                              
                                          
                                          
                                              
                                          
                                       
                                             
                                                Valur totali
                                             
                                          
                                          
                                              
                                          
                                       
                           
                                 2.
                              
                              
                                 Il-materjali l-oħra kollha użati fl-Istati Parti tas-CEFTA sabiex jiġu prodotti dawn l-oġġetti joriġinaw fl-Istati Parti tas-CEFTA.
                              
                           
                                 3.
                              
                              
                                 L-oġġetti li ġejjin saritilhom ħidma jew sarilhom ipproċessar barra minn Stat Parti tas-CEFTA skont l-Artikolu 11 tal-Appendiċi I tal-Konvenzjoni reġjonali dwar ir-regoli tal-oriġini preferenzjali pan-Ewro-Mediterranji u kisbu hemmhekk il-valur miżjud totali li ġej:
                                 
                                             Deskrizzjoni tal-oġġetti fornuti
                                          
                                          
                                             ll-valur miżjud totali miksub barra mill-Istati Parti tas-CEFTA (5)
                                             
                                          
                                       
                                              
                                          
                                          
                                              
                                          
                                       
                                              
                                          
                                          
                                              
                                          
                                       
                                              
                                          
                                          
                                              
                                          
                                       Din id-dikjarazzjoni hija valida għall-konsenji kollha sussegwenti ta' dawn l-oġġetti mibgħutin minn …
                                 lil … (6).
                                 Jien nintrabat li ninforma … (7) minnufih jekk din id-dikjarazzjoni ma tkunx aktar valida.
                                 
                                              
                                          
                                          
                                             …
                                             
                                                (Post u data)
                                             
                                             …
                                             …
                                             …
                                             
                                                (Indirizz u firma tal-fornitur; barra minn hekk, isem il-persuna li tkun qed tiffirma d-dikjarazzjoni jeħtieġ li jiġi indikat b'kitba ċara)
                                             
                                          
                                       
                           
               ”
            
               (1)  Isem u indirizz tal-klijent.
            
               (2)  Meta l-fattura, in-noti tal-konsenja jew dokument kummerċjali ieħor li magħhom tkun mehmuża d-dikjarazzjoni jirreferu għal tipi differenti ta' oġġetti, jew għal oġġetti li ma jinkorporawx daqstant materjali mhux oriġinarji, il-fornitur irid jagħmel distinzjoni ċara bejniethom.
            Eżempju:
            Id-dokument huwa relatat ma' mudelli differenti ta' mutur elettriku bl-intestatura 8501 li jeħtieġ jintużaw fil-manifattura tal-magni tal-ħasil bl-intestatura 8450. In-natura u l-valur tal-materjali mhux oriġinarji użati fil-manifattura ta' dawn il-muturi huma differenti għal kull mudell. Għalhekk, il-mudelli jridu jiġu differenzjati fl-ewwel kolonna u l-indikazzjonijiet fil-kolonni l-oħra jridu jingħataw b'mod separat għal kull wieħed mill-mudelli sabiex il-manifattur tal-magni tal-ħasil ikun jista' jagħmel valutazzjoni korretta tal-istatus oriġinarju tal-prodotti tiegħu skont liema mudell ta' mutur elettriku juża.
            
               (3)  L-indikazzjonijiet mitluba f'dawn il-kolonni jenħtieġ li jingħataw biss jekk ikun hemm bżonn.
            Eżempji:
            Ir-regola għall-ilbies tal-ex Kapitolu 62 tgħid li jista' jintuża ħajt mhux oriġinarju. Jekk manifattur ta' tali lbies fis-Serbja juża drapp li huwa importat mill-Montenegro li jkun inkiseb hemm minn insiġ ta' ħajt mhux oriġinarju, ikun biżżejjed għall-fornitur tal-Montenegro li fid-dikjarazzjoni tiegħu jiddeskrivi l-materjal mhux oriġinarju użat bħala ħajt, mingħajr il-ħtieġa li jindika l-intestatura u l-valur ta' dan il-ħajt. Produttur tal-ħadid bl-intestatura 7217 li jkun ipproduċieh minn vireg tal-ħadid mhux oriġinarji fit-tieni kolonna għandu jindika “vireg tal-ħadid”. Meta fil-produzzjoni ta' magna jkollu jintuża l-wajer, li għalih ir-regola tistabbilixxi limitu għal ċertu valur perċentwali għall-materjali mhux oriġinarji kollha użati, il-valur tal-vireg mhux oriġinarji jeħtieġ li jiġi indikat fit-tielet kolonna.
            
               (4)  “Valur tal-materjali” tfisser il-valur doganali fil-waqt tal-importazzjoni tal-materjali mhux oriġinarji użati, jew, jekk dan ma jkunx magħruf u ma jistax ikun aċċertat, l-ewwel prezz aċċertat imħallas għall-materjali f'wieħed mill-Istati Parti tas-CEFTA; Il-valur preċiż għal kull materjal mhux oriġinarju użat irid jingħata għal kull unità tal-oġġetti speċifikati fl-ewwel kolonna.
            
               (5)  “Il-valur miżjud totali” għandu jfisser il-kostijiet kollha akkumulati barra mill-Istati Parti tas-CEFTA, inkluż il-valur tal-materjali kollha miżjuda hemmhekk. Il-valur miżjud totali preċiż miksub barra mill-Istati Parti tas-CEFTA jrid jingħata għal kull unità tal-oġġetti speċifikati fl-ewwel kolonna.
            
               (6)  Daħħal id-dati. Il-perjodu tal-validità tad-dikjarazzjoni tal-fornitur għal terminu twil, normalment jenħtieġ li ma jaqbiżx it-12-il xahar, soġġett għall-kundizzjonijiet stabbiliti mill-awtoritajiet doganali tal-pajjiż fejn issir id-dikjarazzjoni tal-fornitur għal terminu twil.
            
               (7)  Isem u indirizz tal-klijent.